รัฐบาลเตรียมจัดซื้อวัคซีน 120 ล้านโดส ภายในปี 2565 พร้อมเดินหน้าฉีดวัคซีนโควิด -19 ให้กับประชาชนทุกกลุ่ม
นางสาวรัชดา ธนาดิเรก รองโฆษกประจำสำนักนายกรัฐมนตรี กล่าวในรายการ รัฐบาลเล่าเรื่องโดยทีมนารีสโมสร ว่า รัฐบาลจะเดินหน้าฉีดวัคซีนโควิด -19 ให้กับประชาชนทุกกลุ่ม โดยในปี 2565 รัฐบาลเตรียมจัดซื้อวัคซีน 120 ล้านโดส ซึ่งในการประชุมคณะรัฐมนตรีเมื่อวันที่ 21 ธันวาคมที่ผ่านมา ได้อนุมัติงบประมาณ 35,060 ล้านบาท เพื่อการจัดซื้อวัคซีน 2 ชนิด ประกอบด้วยวัคซีนไฟเซอร์ 30 ล้านโดส และวัคซีนแอสตร้าเซนเนก้า 60 ล้านโดส ส่วนอีก 30 ล้านโดส อยู่ระหว่างการประสานงาน ส่วนวัคซีนสำหรับเด็กอายุ 5 -11 ปี ที่คณะกรรมการอาหารและยาได้เห็นชอบไปแล้วจะรวมอยู่ในส่วนของวัคซีนไฟเซอร์ จำนวน 30 ล้านโดส โดย 10 ล้านโดสจะจัดสรรให้กับเด็กส่วนมาตรการเยียวยากลุ่มผู้ประกันตนที่ทำงานอยู่ในสถานบันเทิง ที่ได้รับผลกระทบจากมาตรการของรัฐ โดยผู้ที่อยู่ระบบประกันสังคมแล้วทั้งมาตรา 33 /39 และ 40 จะได้การโอนเงินเยียวยาคนละ 5,000 บาท เข้าบัญชีได้เลย ส่วนผู้ที่ยังไม่ได้เข้าสู่ระบบประกันสังคมขอสมัครเพื่อรับสิทธิ์เยียวยา